open-index/open-wikipedia-markdown huggingface dataset:
Mally Lammers

**Marie Christine «Mally» Lammers** (født **Sars**; 1850–1929) var en norsk sanger.

Som ung underviste hun sin syngende søster Eva Nansen (1858–1907). Selv tok hun sangtimer i Berlin. Hun ble i 1881 gift med barytonen Thorvald Lammers (1841–1922) som hadde vært hennes lærer. Gjennom 1890-årene fremførte de blant annet ved Cirkus Verdensteater en rekke nasjonalistiske konserter med norsk folkemusikk og slikt, deriblant Edvard Griegs nye musikk til *[[Haugtussa (sangsyklus)|Haugtussa]]*, samt *[[Draumkvedet]]*. Hun mottok i 1898 et statslegat for innsamling av norske folkemelodier. Hun var også medstifter av Norsk Kvinnesaksforening i 1884.

Hennes far var zoologen og presten Michael Sars (1805–1869).

## Referanser


## Litteratur
*
Heini Havreki

**Heine Jonsson** (1514–1576), på færøysk kalt **Heini Havreki** («Heine den skibbrudne»), skal ha vært den første lutherske presten på Færøyene. Da Færøyene ble lagt under Bergen stift i 1557, ble Heini Havreki visebiskop på Færøyene.

Han kan ha vært sønn av islendingen Jon Haraldsson (født 1480), som var prest i Korskirken i Bergen.

Sagntradisjonen på Færøyene forteller at Heini forulykket med et skip, og at han skal ha strandet ved Húsavík på Sandoy. Han ble tatt hånd om av Herborg, som han giftet seg med. De fikk sønnen Jógvan Heinason, som senere ble lagmann på øyene, og datteren Herborg. Som enkemann giftet Heini seg med norske Gyri Arnbjørnsdatter, som han fikk sønnen Magnus Heinason med. Det finnes også andre lokale sagn om hvordan Heini Havreki strandet på øyene.

Heini Havreki nevnes i 1534 som regnskapsfører hos den katolske biskopen i Kirkjubøur, Amund Olavsson. Heini ble sogneprest på Eysturoy i 1538 og ordinert som den første lutherske presten på Færøyene i 1541 av superintendent (tilsvarende biskop) Jens Gregoriussen Riber. Det var trolig først da han flyttet til prestegården på Nes. Han ble biskopens stedfortreder i 1551 og visebiskop i 1557.

I 1566 ble han sogneprest på Radøy i Hordaland. Han døde der i 1576.

## Referanser
Encyclopedia Titanica

**Encyclopedia Titanica** er et online referanseverk som inneholder omfattende og konstant oppdatert informasjon om RMS «Titanic». Nettstedet, som er et nonprofit-foretak, er en database med biografier over passasjer og mannskap, dekksplaner, og artikler skrevet av historikere og «Titanic»-entusiaster.

Nettstedet ble grunnlagt av Philip Hind, og Encyclopedia Titanica kom første gang online i september 1996. Innen mars 1999 hadde nettstedet hatt 600&nbsp;000 treff.

## Innhold
Encyclopedia Titanica inneholder et bredt spekter av informasjon om skipet, passasjerene og mange beslektede emner. Hver passasjer og mannskapsmedlem har en separat side som inneholder i det minste grunnleggende biografiske data, og mange av dem har detaljerte biografier, fotografier og samtidige nyhetsartikler. Nettstedet inneholder også original forskning av «Titanic»-historikere, både profesjonelle og amatører, fra alle deler av verden.

Encyclopedia Titanica har også et aktivt diskusjonsforum som (pr. oktober 2007) har over 5&nbsp;000 medlemmer og 200&nbsp;000 meldinger. Blant emnene som diskuteres på forumet er:

*Forskning om passasjerer
*Lugarnumre
*Teorier om kollisjonen og forliset
*Forskning om mannskapet
*Oppdagelse, berging og utforskning
*Livet ombord

*Konstruksjon og design
*«Titanic»-kunst, fotografier og musikk
*«Titanic»-bøker
*«Titanic»-filmer
*«Titanic»-på TV
*Andre skip og forlis

## Referanser


## Eksterne lenker
* Encyclopedia Titanica
Jessica Ennis-Hill

**Jessica Ennis** (født 28. januar 1986 i Sheffield) er en britisk tidligere friidrettsutøver som konkurrerte i sjukamp. 

I oktober 2016 la hun opp som aktiv friidrettsutøver.

## Meritter
Ennis vant Junior-EM 2005 i sjukamp. Året etter fikk hun tredjeplass i sjukamp under Samveldelekene 2006 i Melbourne. Under EM i Göteborg 2006 noterte hun ny personlig rekord på 6.287 poeng, men kom likevel bare på åttendeplass. Denne plasseringen forbedret hun i femkampen under innendørs-EM i Birmingham 2007, der hun fikk sjetteplass. Under VM 2007 i Osaka vant Ennis både 100 meter hekk og 200 meter, men i kasteøvelsene nådde hun ikke helt fram, og endte på en fjerdeplass. Hun fikk likevel ny personlig rekord på 6.469 poeng.

Under VM 2009 i Berlin vant hun overlegent gull i sjukamp, med en poengsum på 6.731 poeng. Ennis blei november 2016 tilkjent gullmedalje i VM 2011 etter at Tsjernova ble fratatt sitt gull på grunn av doping.

På hjemmebane under Sommer-OL 2012 i London ble Ennis olympisk mester da hun vant gull i kvinnenes sjukamp med britisk rekord og femte beste kvinne noensinne med 6955.

Hun tok sølv under Sommer-OL 2016.

## Utmerkelser
Ennis ble i dronningens fødselsdagsliste for 2011 utnevnt til medlem (MBE) av Den britiske imperieordenen for sin innsats for friidretten. I nyttårslisten for 2013 ble hun forfremmet til kommandør (CBE) av samme orden.

Nyttårsaften 2016 ble hun utnevnt til storkorsdame av Order of the British Empire. Hun ble dermed opphøyd i ridderstanden og fikk rett til å føre tiltaleformen dame foran sitt navn.

## Personlige rekorder
Ennis' personlige rekorder utendørs, pr 30. desember 2012:

* NR = Nasjonal rekord

## Referanser


## Eksterne lenker
* 
* 
* 
*
Det største i verden

***Det største i verden*** er en norsk dramafilm fra 2001, skrevet av Siri Senje og regissert av Thomas Robsahm med Herborg Kråkevik i hovedrollen. Filmen er basert på Bjørnstjerne Bjørnson roman *[[Fiskerjenten]]* fra 1868.

Filmen hadde æren av å være åpningsfilmen ved filmfestivalen i Haugesund 27. august 2001, med premiere over hele Norge 31. august samme år.

## Handling
Petra drives på flukt på grunn av en rasende mobb, etter å ha forlovet seg med tre av hjembyens mest ettertraktede ungkarer. Men på flukt mot Kristiania havner Petra på en prestegård hvor en dansk prost og enkemann har søkt sitt religiøse kall, sammen med sin datter Signe.

Hos denne lille familien lyver Petra og får snart innpass, og mellom Petra og Signe oppstår det etter hvert et inderlig vennskap. Men fortiden innhenter Petra, og forholdet til Signe får store problemer når det kommer for en dag at begge kvinnene faktisk elsker samme mann.

## Rolleliste
* Herborg Kråkevik - *Petra*
* Jesper Christensen - *Teaterdirektøren* 
* Øyvind Gran - *Bjarte*
* Benedikte Hansen - *Ada Blom*
* Thomas Hanzon - *Hans Ødegård*
* Endre Hellestveit - *Gunnar*
* Jesper Langberg - *Prost Holmsen*
* Henrik Mestad - *Aslak Grinde*
* Grete Nordrå - *Tine*
* Mads Ousdal - *Yngve Vold*
* Hildegun Riise - *Petras mor*
* Kirsti Refseth Stubø - *Signe Holmsen*

## Eksterne lenker
* 
*
Mugabe

**Mugabe** kan vise til:

*Robert Mugabe (1924-2019), Zimbabwes president
*Mugabe Were (1968–2008), kenyansk politiker
Filmåret 2009

**Filmåret 2009** er en oversikt over lanserte filmer, utdelte priser og filmpersonligheter i 2009. 

## Mest innbringende filmer

*Alle tall er oppgitt i [[amerikansk dollar|amerikanske dollar]].*

*[[Avatar (film)|Avatar]]* har tjent over 2,6 milliarder dollar amerikanske dollar, noe som gjør den til den mest innbringende filmen i historien på verdensbasis. Seks andre filmer, *[[Harry Potter og Halvblodsprinsen (film)|Harry Potter og Halvblodsprinsen]]*, *[[Istid 3: Dinosaurene kommer]]*, *[[Transformers: De beseirede slår tilbake]]*, *[[2012 (film)|2012]]*, *[[Se Opp]]* og *[[The Twilight Saga: New Moon]]* er også blant historiens 50 mest innbringende filmer.

## Mest sette filmer i Norge
Omtrent 12,7 millioner kinobilletter ble solgt i Norge i løpet av 2009. Dette er en økning på 7 prosent fra 2008, og er det nest høyeste besøket på norske kinoer siden 1985. Av disse er ca. 2,6 millioner billetter til norske filmer, en nedgang på 2 prosent fra 2008, men nest høyest siden 1975. Den mest sette filmen, *[[Istid 3: Dinosaurene kommer]]*, toppet listen allerede etter én uke på kino.

Følgende filmer var de mest sette i Norge i løpet av 2009:

### Norske filmpremierer

## Referanser
Eva Nansen

**Eva Helene Sars Nansen** (1858–1907) var en norsk mezzosopran, gift med Fridtjof Nansen.

## Liv og virke
### Bakgrunn
Hun var datter av zoologen Michael Sars og Maren Sars. Hun ble født da moren var 47 år, og var yngst i en stor søskenflokk. 

Eva vokste opp i et rikt kulturelt hjem der moren tok aktivt del i selskapslivet med sin litterære salong hver søndag. Faren døde da hun var 11 år, og økonomisk var det trangt for moren å drive husholdningen. Sammen med sin musikalske søster Marie Christine gikk hun på musikkskole hos Thorvald Lammers (kommende svoger), og de ble begge med i hans nystartede sangkor Cæciliaforeningen 1880. 
### Sangerinne
Eva debuterte i Christiania Musikforening 1881. I perioden 1885–1888 studerte hun med den belgiske mezzosopranen Désirée Artôt i Berlin, og turnerte Norden med Erika Nissen.  

I 1889 giftet hun seg med Fridtjof Nansen som nettopp hadde fått godkjent sin avhandling om slimålens nervesystem. På sin siste konsert i 1899 framførte hun *[[Haugtussa (sangsyklus)|Haugtussa]]*. De flyttet i 1901 til Polhøgda i Lysaker, tegnet av hennes fetter Hjalmar Welhaven. Der fikk hun sønnen Odd Nansen samme år. 

Eva og Fridtjof hadde tilsammen fem barn. Hun døde i 1907 av lungebetennelse.  

Albumet *Til Eva* (2009) er dedikert henne av Isa Katharina Gericke og Christian Ihle Hadland.  Opptakene ble gjort på Polhøgda og gjengir de lieder som Eva Nansen ble kjent for, samt den nasjonalistiske stemning som Lysaker-kretsen innebar.

### Skipioner
Eva Sars (Nansen) var en kompetent skiløper. Hun og Cecilie Thoresen Krog tiltrakk seg oppmerksomhet som de eneste piker på Husebyrennet-skibshændelsen, da de ankom på ski. 

Senere kom hun til å ha stor innflyyelse på innførelsen av kvinners rett til å delta i vintersport på like fot med menn. 

I påsken 1892 ble hun formentlig den første kvinne til å krysse Hardangervidda på ski, da hun gjorde det med sin mann Fridtjof Nansen. Ved denne anledning hadde hun et for tiden noe utfordrende skikostyme designet av Nansen selv og laget an henne, hvor hennes nederdel kun nådde henne litt under knærne. I artikkelen *Skiløbningen*, som ble offentliggjort i avisen *[[Verdens Gang]]* i mars 1893, argumenterte hun mot dem som moraliserte mot kvinners skiløp. 

File:Eva Nansen i konsertkjole.jpg|Eva Nansen (1858–1907) i konsertkjole ca. 1900 
File:No-nb bldsa 1b041.jpg|Eva Nansen (til høyre) med søsteren Mally Lammers (1850–1929) og mannen Thorvald Lammers (1841–1922). 
File:No-nb bldsa f1b001.jpg|Eva Nansen (1858–1907) som nygift
File:Fridtjof_og_Eva_Nansen_1897.jpg|Eva og Fridtjof Nansen giftet seg i 1889. 
File:Nansen Family 1902.jpg|Eva og ektemannen Fridtjof Nansen med fire av fem barn 1902.
File:No-nb bldsa 7a006.jpg|Fridtjof og Eva Nansen poserer i skiantrekk 1889.


## Premier
* Kong Oscar IIs belønningsmedalje 1900
## Referanser


## Eksterne lenker
*
Rybak

**Rybak** kan vise til

## Personer
* Alexander Rybak (f. 1986) belarusisk-norsk musiker, komponist, skuespiller og forfatter
* Ishar Ber Rybak (1897–1935, navnet kan også skrives Issachar Ber Ryback, ukrainsk-fransk jødisk kunstner
* Julius Rybak, tsjekkoslovakisk turner med VM-gull fra 1930
* Natan Rybak (1913–1978), ukrainsk lyriker og prosaforfatter.
* Igor Rybak, vinner av olympisk gull i vektløfting 67,5 kg klasse i OL i Melbourne i 1956.
* Volodymyr Rybak (født 3. oktober 1946), en ukrainsk politiker.

## Steder
* Et sted på Store Ekkerøy, Finnmark, Norge.

## Referanser
Trollsmør

**Trollsmør** eller **trollspytt** (Fuligo septica på latin) er en slimsopp med opptil desimeterstore, sterkt gule plasmodier.

## Eksterne lenker
*
Niceto Alcalá Zamora

**Niceto Alcalá Zamora** (født 6. juli 1877 i Priego de Córdoba, død 18. februar 1949 i Buenos Aires, Argentina) var en spansk politiker som var president i den andre spanske republikk i perioden 11. desember 1931 og 7. april 1936.

Da den spanske borgerkrig brøt ut, var han på utenlandsreise, og han forble i landflyktighet. Da andre verdenskrig brøt ut, befant han seg i Frankrike, og flyktet derfra til Argentina, hvor han forble fram til sin død.

## Referanser
Nemanja Matić

**Nemanja Matić** (født 1988) er en serbisk fotballspiller som spiller for . 
Han kom til Chelsea i august 2009 etter tre sesonger i MFK Košice.

## Landslaget
Han ble tatt ut i s tropp til VM i fotball 2018 i Russland.

Den 10. september 2019 spilte han sin siste landskamp for  mot . Nemanja Matić spilte 48 landskamper og scoret 2 landslagsmål fra 2008 til 2019. 

## Referanser


## Eksterne lenker
*
Jonas Lie (1880–1940)

**Jonas Lie** (1880–1940) var en av de første norskfødte malere som slo gjennom i USA.

## Liv og arbeid
Han var sønn av sivilingeniør Sverre Lie (1841&ndash;92) og amerikanerinnen Helen Augusta Steele (1853&ndash;1906). 

Etter farens død 1892 bodde han ett år i Paris hos sin onkel og tante Jonas Lie og Thomasine Lie, før han i 1893 flyttet til moren som hadde returnert til New York City. Hans tegnetimer hos Christian Skredsvig ble komplettert med studier ved National Academy of Design og i Paris. .

Jonas Lie var gift to ganger, først 1907–1915 med Charlotte Egede Nissen (1880–1948), datter av lege Oscar Egede Nissen og pianist Erika Nissen. I 1916 giftet han seg igjen, med danserinnen Inga Sontum (1889–1926). Datteren Sonja (1917–1975) ble gift med diplomaten Knut Thommessen (1911–1981) og mor til komponisten Olav Anton Thommessen (født 1946).

Lie ble assosiert medlem av National Academy of Design i 1912, og fullt medlem i 1925. Han var president der fra 1934 til 1939.

Han ble invitert til å stille ut fire malerier i New York Citys Armory Show i 1913: The Black Teapot, At the Aquarium, A Hill Top og The Quarry.

## Utmerkelser
* St. Olavs Orden ridder 1932

## Bilder

Fil:Mill-Race LACMA M.2003.171.jpg|Mill-Race (ca. 1903)
File:MorningOnTheRiverByLie.jpg|Morning on the River (ca. 1911-1912), Memorial Art Gallery, Rochester
Fil:Jonas Lie - View of the Seine (1909).jpg|View of the Seine (1909), Cummer Museum of Art
Fil:The Black Teapot by Jonas Lie (1911).jpg|The Black Teapot (1911), Everson Museum of Art
Fil:Jonas Lie - Culebra Cut (1913).jpg|Culebra Cut (1913), Detroit Museum of Art, fra Panamakanal serien
Fil:Lie HeavenlyHost 1913 WestPoint.jpg|Heavenly Hoist (1913), West Point Museum, fra Panamakanal serien
Fil:Jonas Lie - Path of gold (1914).jpg|Path of gold (1914), High Museum of Art, Atlanta
Fil:Blue Sails, by Jonas Lie.jpg|Blue Sails (ca. 1920)
Fil:Brooklyn Museum - The Old Ships Draw to Home Again - Jonas Lie - overall.jpg|The Old Ships Draw to Home Again (ca. 1920), Brooklyn Museum
Fil:Jonas Lie - When the Boats Come In - 48.572 - Museum of Fine Arts.jpg|When the Boats Come In (ca. 1921), Museum of Fine Arts
Fil:Jonas Lie - Logging Road - 64.19 - Minneapolis Institute of Arts.jpg|Logging Road, 1922, Minneapolis Institute of Arts
Fil:Jonas Lie - Out to Sea.jpg|Out to Sea (ca. 1924), Cleveland Museum of Art
Fil:Sapphires and Amethysts, by Jonas Lie.jpg|Sapphires and Amethysts (ca. 1925)
Fil:Romantic Sunset, Maine, by Jonas Lie.jpg|Romantic Sunset, Maine (ca. 1920 - 1929)


## Referanser


## Eksterne lenker
*
Rendsburg

**Rendsburg** (dansk: *Rendsborg*) er en by i delstaten Schleswig-Holstein i det nordøstlige Tyskland. Byen ligger ved Kielkanalen, og er administrasjonssenter for distriktet Rendsburg-Eckernförde.

Gamlebyen ligger på en halvøy mellom elven Eider og Kielkanalen. Den gamle landeveien Hærvejen går gjennom byen.

## Referanser

## Eksterne lenker
*
Meenoplidae

* Kermesiinae
* Meenoplinae

**Meenoplidae** er en familie av sikader, og en del av gruppen Fulgoromorpha. Disse små sikadene er hovedsakelig tropiske, men noen arter forekommer i Sør- og Sørøst-Europa. Den best kjente arten er den vidt utbredte *[[Nisia nervosa]]* som lever på ris og forekommer nesten over alt der denne blir dyrket i den gamle verden.

## Utseende
Små, avlange sikader. Som vanlig hos Fulgoromorpha har thorax, pannen og ansiktet opphøyde lengdelister. Antennene er små og festet under fasettøynene. De har tre punktøyne, de to ytterste sitter under fasettøynene. Forvingene er store og avrundede, med tydelig årenett. Slekten *[[Nisia]]*  og beslektede grupper utmerker seg ved at de mangler lukkede celler i vingen. Et kjennetegn er at en eller flere av de bakerste årene i forvingen (*clavus*-årene) er knudrete.

## Levevis
De fleste medlemmene i familien ser ut til å leve på enfrøbladete planter, for eksempel gress. Arten *[[Nisia nervosa]]* er vidt utbredt og lever på ris, men er ikke regnet som et av de verste skadedyrene her.
Noen arter lever i huler.

## Utbredelse
Meenoplinae er utbredt i alle varme områder av den gamle verden: Afrika, Sør- og Sørøst-Europa, Sørøst-Asia, Indonesia, Australia og Polynesia. De mangler i Amerika.

## Systematisk inndeling
Meenoplidae blir delt inn i to underfamilier, Kermesiinae og Meenoplinae, men det er uklart hvilke slekter som plasseres hvor.

* Orden Nebbmunner (Hemiptera)
** underorden **[[Plantesugere]]** (Homoptera) (parafyletisk)
*** gruppe **Sikader** (Auchenorrhyncha)
**** delgruppe Fulgoromorpha 
***** familien Meenoplidae Fieber, 1872
****** slekten *Afronisia* – sju arter
****** slekten *Anigrus* – 24 arter
****** slekten *Anorhinosia* – to arter
****** slekten *Caledonisia* – seks arter
****** slekten *Eponisia* – fire arter
****** slekten *Eponisiella* – fem arter
****** slekten *Fennahsia* – fire arter
****** slekten *Glyptodonisia* – to arter
****** *Insulisia borbonica* Bonfils & Attié, 1998
****** slekten *Kermesia* – 20 arter
****** slekten *Koghisia* – to arter
****** *Kotonisia kanoi* Matsumura, 1938
****** slekten *Meenoplus* Fieber, 1866 – 23 arter. I Europa:
******* *Meenoplus albosignatus* Fieber, 1866
******* *Meenoplus cancavus* Remane & Hoch, 1988
******* *Meenoplus charon* Hoch & Asche, 1993
******* *Meenoplus claustrophilus* Hoch & Asche, 1993
****** *Metagnigrus yami* Tsaur, Yang & Wilson, 1986
****** *Muirsina desutterae* Boursoin, 1997
****** *Nisania fumigata* (Mitjaev, 1971)
****** slekten *Nisia* Melichar, 1903 – 21 arter. I Europa:
******* *Nisia nervosa* (Motschulsky, 1863)
****** slekten *Phaconeura* Kirkaldy, 1906 – 15 arter
****** *Robigalia butleri* Distant, 1916
****** slekten *Suva* – 11 arter
****** slekten *Suvanisia* – fem arter
****** *Tyweponisia woodwardi* (Tsaur, Yang & Wilson, 1986)

## Eksterne lenker
* 
* FLOW – ''Fulgoromorpha Lists On the Web''
* Norsk Entomologisk forening – for deg som vil lære mer om insekter.
* Fauna Europaea, utbredelsesdatabase over europeiske dyr 
* Bilde av ''Nisia nervosa''
* Oversikt over australske arter
Krypsivaks

**Krypsivaks** (*Trichophorum pumilum*)  er en plante som hører til starrfamilien. Den vokser kun i kortvokst gras- og myrvegetasjon på meget baserik grunn som kalkstein eller dolomitt, og har derfor en meget oppdelt utbredelse.

Den har spredte forekomster mange steder på den nordlige halvkule fra Finnmark i nord til California, Colorado og Himalaya i sør. Fra de norske funnstedene er avstanden minst til voksesteder i Karpatene, Alpene, Kaukasus, Ural og Labrador.

I Norge er krypsivaks en bisentrisk fjellplante. Den har et sørlig utbredelsesområde sentrert rundt Hjerkinn i kommunene Folldal, Dovre og Oppdal. I nord er den funnet i Tromsø, Nordreisa, Kvænangen (Skorpa – Nøklan landskapsvernområde), Alta og Porsanger. At planten vokser i Sør-Norge ble oppdaget av Gunvor Knaben og kolleger først i 1968.

## Referanser




## Litteratur
* 
* 
* 

## Eksterne lenker
* 
* Kristins flora – Krypsivaks
* www.markblomster.com – Krypsivaks
* USDA PLANTS profile – ''Trichophorum pumilum'' (Vahl) Schinz & Thell. Rolland's bulrush
* Flora of North America – ''Trichophorum pumilum''
Steinar Mediaas

**Steinar Mediaas** (1946–2017) var en norsk journalist, redaktør, kommentator og programleder. Han ble tilknyttet NRK i 1973 og var reporter og programleder i *[[Dagsrevyen]]* fra 1974 til 1988. Han befattet seg mest med økonomi og ledet et eget program om dette.

I 1988 ble Mediaas ansatt som informasjonsdirektør i industrikonsernet Elkem, og var deretter informasjonssjef i Utenriksdepartementet fra 1991 til 1994. Fra 1996 til 2000 ledet han programmet *[[Økotrim]]* i NRK. I NRK sto han ellers bak flere dokumentarproduksjoner. I 2006 ble han ansatt som økonomiredaktør i NRK. I de senere år arbeidet han som økonomikommentator i NRKs ulike nyhetsprogrammer.

Mediaas døde på Lovisenberg hospice etter lengre tids kreftsykdom.

## Referanser


## Eksterne lenker
* 
*
Marjorie Spock

**Marjorie Spock** (født 8. september 1904 i New Haven, Connecticut, død 23. januar 2008 i Sullivan, Maine) var en amerikansk miljøforkjemper, forfatter og dikter, best kjent for sin innflytelse på Rachel Carson og hennes bok *[[Silent Spring]]*. Spock var også antroposof, blant annet steinerskolelærer og eurytmist.

Marjorie Spock var det andre av i alt seks barn. Hennes far var advokat, og hennes eldste bror var den kjente barnelegen og barnebokforfatteren Dr. Benjamin Spock

## Eurytmist og mijøvernforkjemper
Bare 18 år gammel dro hun til Dornach for å arbeide med Rudolf Steiner og studerte eurytmi. Hun var blant annet til stede på julestevet i Dornach 1923. Tilbake i USA tok hun utdannelse og ble lærer ved blant annet The Rudolf Steiner School i New York City og The Waldorf School in Garden City, Long Island. Som eurytmist var hun opptatt av elementene og satte seg inn i biodynamisk landbruk og dyrket grønnsaker på Long Island, N.Y. Dette var på den tiden da myndighetene uten forvarsel startet spredningen av DDT med fly over store områder for å hindre insekter i å utvikle seg. Dette ble starten på en aktiv kampanje mot DDT. Som et viktig dokument i saken, skrev hun «Silent Spring». Deretter gikk hun og miljøforkjemperne til rettssak mot staten. De tapte rettssaken, men de vant "krigen! Marjorie Spock ble 103 år gammel. Hun var aktiv og interessert inntil det siste, og i mange år var hun en viktig mentor for mange unge menneskene som besøkte henne.

## Bibliografi

### Bøker
* *Teaching as a Lively Art*
* *In Celebration of the Human Heart*
* *Eurythmy*
* *To Look on Earth With More Than Mortal Eyes*
* *Fairy Worlds and Workers: A Natural History of Fairyland*

### Pamfletter
* *Group Moral Artistry I: Reflections on Community Building*
* *Group Moral Artistry II: The Art of Goethean Conversation*

### Artikler
* *A B C D E F G: The Secret Life of Letters*

## Referanser


## Eksterne lenker
* Minneord om Marjorie Spock
Georg Kühlewind

**Georg Kühlewind** (født 6. mars 1924, død 15. januar 2006) var en ungarsk filosof, forfatter og meditasjonslærer som virket i tradisjonen til Rudolf Steiners antroposofi. Han interesserte seg opprinnelig mest for musikk og psykologi, men utdannet seg og gjorde karriere innen fysisk kjemi. I mellomtiden fordypet han seg i spirituelle emner. Han skrev en rekke bøker på tysk, og reiste mye rundt i verden, der han foreleste og holdt workshops og seminarer innen meditasjon, psykologi, epistemologi, barns utvikling, antroposofi og esoterisk kristendom.

## Referanser


## Eksterne lenker
* Profile at Steiner Books
Jesaiah Ben-Aharon

**Jesaiah (Yeshayahu) Ben-Aharon** (født 1955 i Israel, hebraisk ישעיהו בן-אהרן) er en israelsk filosof, antroposof og sosialaktivist. Han grunnla kibbutzen Harduf.

Hans filosofiske arbeid fokuserer på Goethes naturvitenskap, fenomenologi og postmoderne filosofi. Han er en anerkjent ekspert på Rudolf Steiners åndsvitenskap. Sammen med Nicanor Perlas grunnla han i 2000 Global Network for Social Threefolding (se tregrening). Året etter grunnla han Activists for Israeli Civil Society, som arbeider for tregrening i Israel.

## Referanser
Bandungkonferansen

**Bandungkonferansen** eller **Første afroasiatiske konferanse** var en konferanse som ble holdt i april 1955 i Bandung mellom 28 nøytrale stater i Asia og Afrika samt Folkerepublikken Kina. Felles for alle landene var at de ønsket å at stå utenfor uenighetene i den kalde krigen.

Konferansen var organisert i fellesskap av Indonesia, Egypt, India, Ceylon, Burma og Pakistan, og de fremste deltakerne var Achmed Sukarno og Jawaharlal Nehru. Andre notable deltakere var Gamal Abdel Nasser og Zhou Enlai.

Konferansen ble sett på med dårlige øyne i USA, fordi Kina var representert ved Zhou Enlai. USA var på en måte med i forhandlingene under konferansen gjennom såkalte vennligsinnede land (spesielt Filippinene og Libanon).

Konferansens resultat ble en 10 punkts-kommuniké som tok avstand fra kolonialisme og satte grunnlaget for innbyrdes samarbeid landene imellom og generell nedrustning i verden. Som en direkte virkning av konferansen ble Organisasjonen av alliansefrie nasjoner opprettet i 1961 på landenes neste møte i Beograd.

## Kilder
*
Brussel-traktaten (1948)

**Brusseltraktaten**, også omtalt som **Brusselpakten**, var en traktat som ble underskrevet 17. mars 1948. Traktaten etablerte Vestunionen, en forsvarsallianse mellom Belgia, Frankrike, Luxembourg, Nederland og Storbritannia. Dette utgjorde en utvidelse av Dunkerquetraktaten, som var underskrevet av Storbritannia og Frankrike året før. Traktaten som ble inngått med en varighet på femti år, omfattet forsvar, økonomi, sosialvesen og kultur. Funksjonene under traktaten ble etterhvert overtatt av NATO, OECD, Europarådet og EU. Traktaten ble opphevet i 2010.

## Bakgrunn
Den britiske utenriksminister Ernest Bevin advarte i Underhuset 22. januar 1948 mot trusselen fra Sovjetunionen. Han understrekte sin plan om å styrke samarbeidet med Benelux-landene og Frankrike, og at han ville utvide Dunkerque-traktaten til å gjelde disse landene. Bare få dager senere, 25. februar 1948, overtok kommunistene makten i Tsjekkoslovakias hovedstad Praha ved et voldelig kupp. Samtidig diskuterte Danmark, Norge og Sverige et mulig skandinavisk forsvar, inspirert av Finlands nøytrale modell. De skandinaviske landene ønsket å kjøpe våpen fra USA, men USA avslo å støtte et nøytralt forsvarssamarbeid.

## Senere utvikling
Det ble etablert en felles militær overkommando I Vestunionen. I 1951 ble hoveddelen av Vestunionens forsvarsfunksjoner overført til NATO, og ble dermed kjernen i NATOs *[[Supreme Headquarters Allied Powers Europe]]* (SHAPE). Brusseltraktaten ble modifisert i 1954, og Vestunionen ble erstattet av Den vesteuropeiske union. Siden ble traktatens sosialpolitiske innhold overført til Europarådet. Samarbeidet om økonomiske forhold var overtatt av OECD.

I 2009 trådde Den europeiske unions (EU) Lisboa-traktat i kraft, og innførte en forpliktelse om gjensidig solidaritet og kollektivt forsvar. Brussel-traktaten ble på dette tidspunkt ansett som overflødig, gitt at EUs ''felles sikkerhets- og forsvarspolitikk'' også tidligere hadde overtatt mye av VEUs operative samarbeid, og i 2010 trakk samtlige medlemsland seg fra Brusseltraktaten.

## Den europeiske unions historie

## Referanser


## Eksterne lenker
* Bruxelles-traktaten – NATO Basic Document (engelsk)
Silke Hörner

**Silke Hörner** (født 1965) er en tysk tidligere svømmer som under sommer-OL i 1988 i Seoul tok to gullmedaljer på 200&nbsp;m brystsvømming og 4x100&nbsp;m medley stafett, for Øst-Tyskland. Hun har i tillegg en gullmedalje og en sølvmedalje fra langbane-VM og tre gullmedaljer, en sølvmedalje og en bronsemedalje fra langbane-EM.

## OL-medaljer
*  1988  Seoul - **Gull** i svømming, 200 meter fri bryst  Øst-Tyskland
*  1988  Seoul - **Gull** i svømming, 4 x 100 m medley damer  Øst-Tyskland
*  1988  Seoul - Bronse i svømming, 100 meter bryset damer  Øst-Tyskland

## Referanser


## Eksterne lenker
*
Marta Domínguez

**Marta Domínguez** (født 3. november 1975 i Palencia) er en spansk friidrettsutøver, som også er visepresident i det spanske friidrettsforbundet.

Siden EM i friidrett 1998 i Budapest har Marta Domínguez tilhørt europatoppen innen langdistanseløp. Under VM 2001 i Edmonton tok hun sølv på 5000 meter, etter russiske Olga Jegorova, og to år senere tok hun sølv bak etiopiske Tirunesh Dibaba. Hennes hittil største suksess er seieren på 3000 meter hinder under VM 2009 i Berlin.

## Merittliste
* Innendørs-EM 1996 i Stockholm – bronse på 3000 m
* Innendørs-EM 1998 i Valencia – bronse på 3000 m
* EM 1998 i Budapest – bronse på 5000 m
* Innendørs-EM 2000 i Gent – bronse på 3000 m
* VM 2001 i Edmonton – sølv på 5000 m
* Innendørs-EM 2002 i Wien – gull på 3000 m
* EM 2002 i München – gull på 5000 m
* VM 2003 i Paris – sølv på 5000 m
* Innendørs-VM 2003 i Birmingham – sølv på 3000 m
* EM 2006 i Göteborg – spansk rekord på 10&nbsp;000 m og gull på 5000 m
* Innendørs-EM 2007 i Birmingham – Sølv på 3000 m
* VM 2009 i Berlin – Gull på 3000 m hinder
* EM 2010 i Barcelona – Sølv på 3000 m hinder

## Personlige rekorder
* 1500 meter: 4.06,08 (2000)
* 3000 meter: 8.28,80 (2000)
* 5000 meter: 14.48,33 (2003)
* 10&nbsp;000 meter: 30.51,69 (2006)
* 3000 meter hinder: 9.07,32 (2009)

## Referanser


## Eksterne lenker
* 
*
Strategiske atomvåpen

**Strategiske atomvåpen** er betegnelsen på atomsprenghoder som er så kraftige at de vil kunne ødelegge hele byer eller store områder hvor fiendtlige hærenheter oppholder seg. Strategiske våpen kan i motsetning til taktiske atomvåpen ofte ved hjelp av interkontinentale missiler nå mål over alt i verden, men de kan også bæres av større bombefly. Disse strategiske atomvåpenene var under den kalde krigen viktige for atomvåpenbalansen mellom USA og Sovjetunionen, siden de utgjorde den avgjørende avskrekkingseffekt som var grunnforutsetningen for begge lands interesse i å unngå en atomkrig. En slik krig ville utslette begge land og gjøre stor skade på områder og alt liv i andre land.

## Se også
*Strategiske våpensystemer
*Taktiske kjernevåpen
Elisabeth Vreede

**Elisabeth Vreede** (født 16. juli 1879 i Haag, død 31. august 1943 i Ascona) var en nederlandsk matematiker, astronom og antroposof.

Hun var datter av en advokat mens moren var aktiv i veldedighet. Elisabeth Vreede kom i kontakt med teosofien allerede i oppveksten; begge hennes foreldre tilhørte denne åndsretningen. Hun studerte matematikk, astronomi, filosofi (særlig Hegel) og sanskrit i Leyden, var aktiv i studentlivet (bl.a. som grunnlegger av en båtklubb). I 1903 møtte hun første gang Rudolf Steiner. Etter å ha fullført utdannelsen i 1906 underviste hun i matematikk ved en høyere pikeskole. I 1910 flyttet hun til Berlin, hvor hun jobbet med en doktorgrad og av og til fungerte som sekretær for Rudolf Steiner. I 1914 flyttet hun til Dornach i Sveits, for å delta i arbeidet med det første Goetheanum. Ofte ble hun sett selv delta fysisk i arbeidet med å hugge og sage trær.

Under første verdenskrig reiste hun tilbake til Berlin, for å samarbeide med Elisabeth Rotten om å ta seg av krigsfanger. Etter krigen fattet hun stor interesse for Steiners tregreningsteori, og var den første som introduserte denne teorien i England. Hun begynte rundt 1918 arbeidet med å bygge Goetheanums bibliotek og arkiv.

I 1920 bygget hun et hus i Arlesheim hvor hun bosatte seg. Det var det andre huset bygget etter Rudolf Steiners idéer.

I 1924 ble hun leder for den matematisk-astronomiske avdelingen i Den frie høyskolen for åndsvitenskaper ved Goetheanum. Hun satt i ledelsen i Anthroposophische Gesellschaft fra 1925 til 1935.

## Eksterne lenker
* 
* Brief Profile of Elisabeth Vreede at Steinerbooks
Arlen Specter

**Arlen Specter** (født 12. februar 1930 i Wichita i Kansas i USA, død 14. oktober 2012 i Philadelphia i Pennsylvania) var en amerikansk politiker. 

## Liv og virke
### Bakgrunn
Arlen Specter var av russisk-jødisk slekt sønn av Harry Specter og Lillie Shanin. Forfedrene var fra Tsjerkasy-området i det sentrale Ukraina. Han vokste opp i Russell i Kansas, som også er Bob Doles hjemsted. Han tjenestegjorde i 1951-1953 i US Air Force. Specter avla i 1951 sin grunneksamen ved University of Pennsylvania. Han giftet seg i 1953 med Joan L. Levy. Paret fikk to sønner: Shanin och Steve.  I 1956 tok Arlen juristeksamen ved Yale Law School. 

### Karriere
Han inledet sin karriere som advokat i Pennsylvania.

**Demokrat:** Specter innledet sin politiske karriere i Det demokratiske parti. På den republikanske kongressrepresentanten Gerald Fords anbefaling ble han ansatt av Warrenkommisjonen. Han utviklet teorien om én kule (*single bullet theory*) som en forklaring på at John F. Kennedy skulle ha kunne bli skutt av en enesste gjerningsmann.

Han var føderal senator og representerte Pennsylvania og Det demokratiske parti.

**Republikaner:** Specter skiftet så oveer til republikanerne og ble  i1965 till distriktsanklager i Philadelphia. Han tapte i 1967 valget til borgermester i Philadelphia. Han ble så gjenvalgt til distriktsanklager, men lyktes ikke å bli gjenvalgt til en tredje mandatsperiode i 1973.

Specter var kandidat i 1976 i republikanernes primærvalg til Senatet, men tapte mot H. John Heinz III. Han tapte i 1978 republikanernes primærvalg før guvernørvalget i Pennsylvania mot Dick Thornburgh.

Han kom inn i Senatet 5. januar 1981 etter blant annet å ha vært distriktsadvokat i Philadelphia. 

Specter representerte Det republikanske parti fram til 2009.

### Fra republikanerne til demokratene
Den 28. april 2009 annonserte Specter at han skiftet partiside, fra Det republikanske til Det demokratiske parti, og vil stille som demokrat til senatorvalget i Pennsylvania i 2010. *«Etter som Det republikanske parti har beveget seg lengre og lengre mot høyre, har jeg funnet meg selv oftere uenig med den republikanske filosofien, og mer på linje med filosofien til Det demokratiske parti.»*

18. mai 2010 tapte Specter Demokratenes primærvalg for kongressrepresentanten Joe Sestak.

## Referanser


## Eksterne lenker
* 
*
Taktiske kjernevåpen

**Taktiske kjernevåpen** er betegnelsen på kjernefysiske våpen som er beregnet til bruk mot bestemte mål ved fronten. Dette gjelder i motsetning til de langt kraftigere strategiske atomvåpenene. 

Det er vanskelig å trekke et klart skille mellom taktiske og strategiske våpen, ettersom begrepet først og fremst gjelder *bruken* av våpnene. De taktiske våpnene brukes mot bestemte mål ved fronten eller i nærheten av denne, mens de strategiske våpene kan nå og ødelegge større mål utenfor denne.

Som taktiske våpen er nevnt nevnt slike med sprengkraft inntil 20 kilotonn.

## Referanser
Taha Muhie-eldin Marouf

**Taha Muhie-eldin Marouf** (arabisk: طه محي الدين معروف‎, født 1924, død 7. august 2009) var en irakisk politiker. Han var visepresident i Irak fra 1975 til USAs invasjon i 2003. 

## Tidlig liv
Han ble født i en velstående familie i det kurder-dominerte nordlige Irak.

## Politisk liv
Marouf ble medlem av Baathpartiet i 1968, og har hatt flere ministerposter i Irak.

Han var den eneste etniske kurderen i Saddam Husseins partiledelse i Baathpartiet, men kurderne så på denne utnevnelsen som mer en gest, og ikke at det ga kurderne reell innflytelse. Han var Iraks ambassadør i Italia, Malta og Albania.

Fredag 2. mai 2003 ble det gjort kjent at Marouf var satt i varetekt. Han var den siste, sammen med to andre av Saddams folk, som ble arrestert. De andre to var Abdel Tawab Mullah Huweish, leder for *Office of Military Industrialization* og visestatsminister med ansvar for våpenhandel, og Mizban Khadr Hadi, som var kommandør for én av de fire militære regionene Saddam etablerte på slutten av den USA-ledete invasjonen i 2003. Marouf var nummer 24 (opprinnelig 42) på USAs liste over ettersøkte irakere ("kortstokken"), og var representert ved ruter 9. 

Han døde 7. august 2009 i Amman i Jordan, og ble gravlagt i Arbil i Irak dagen etter.

## Referanser
Anatolij Serdjukov

**Anatolij Eduardovitsj Serdjukov** (russisk: Анатолий Эдуардович Сердюков; født 8. januar 1962 i Kholmskij i Krasnodar kraj) er en russisk politiker. Han har vært forsvarsminister i Russland fra 15. februar 2007 til 6. november 2012.

Serdjukov er utdannet innen økonomi og jus. Han fullførte sin første utdanning i Leningrad i 1984, og en ny grad ved Statsuniversitetet i St. Petersburg i 2001. 

I mai 2001 ble han nestleder for skatte- og avgiftsdepartementets avdeling i St. Petersburg, og i november samme år ble han leder for avdelingen. 2. mars 2004 ble han hentet til Moskva som viseminister i skatte- og avgiftsdepartementet, og bare to uker senere overtok han som skatte- og avgiftsminister. 27. juli 2004 ble han leder for det føderale skattevesenet, underlagt finansdepartementet. 

15. februar 2007 utnevnte president Vladimir Putin ham til ny forsvarsminister etter Sergej Ivanov. Han ble i 2012 etterfulgt av Sergej Kuzjugetovitsj Sjojgu.
## Referanser


## Eksterne lenker
* 
* Biografi på det russiske finansdepartementets hjemmeside på russisk.
Petronella van Vliet

**Petronella «Nel» van Vliet** (født 17. januar 1926 i Hilversum, død 4. januar 2006) var en nederlandsk svømmer, som under sommer-OL i 1948 tok gullmedalje på 200&nbsp;m brystsvømming.

## Referanser


## Eksterne lenker
*
Fedje helikopterplass, Høgden

**Fedje Helikopterplass Høgden**; ) er en kommunal helikopterplass som ligger på øyen Fedje i Fedje kommune i Norge. Høgden blir i hovedsak brukt til å fly statsloser ut fra losstasjonen til ventende fartøy. Helikopterplassen er også brukt av luftambulansen og som et nødlandingssted for offshore helikoptere. Helikopterplassen ble bygget i 1994.

## Historie
Fedje VTS stasjonen ble etablert den 1. september 1992. Stasjonen er både et VTS senter og en losstasjon. Fedje VTS kontrollerer inngående og utgående trafikk til to store olje- og gassterminaler, Mongstad og Sture/Kollsnes.

Det norske kystverket bruker jevnlig helikopterplassen til å fly inn og ut loser til større ventende skip og innstalasjoner som venter på los. Det var opprinnelig terminaloperatørene på Sture og Mongstad, Norsk Hydro og Equinor, som presset på for å få et permanent tilbud på Fedje. Med hjelp av lokalt støtte i kommunen, valgte mann å bygge en helikopterplass på Fedje. Formålet var å bruke helikoptere i dårlig vær hvor det var for farlig å bruke en losbåt for å få losen om bord. Fedje kommune stod for byggingen av helikopterplassen og Kystverket leier plassen for å få bruke den.

I januar 1996 ble losutskipning ved bruk av helikopter gjort permanent for alle skip på vei til Mongstad eller Sture på over 20&nbsp;000 bruttotonn. Kostnader ved bruk av helikopter var i starten ikke med i losavgiften, men som kom som en ekstra kostnad for rederiet. En tre-års kontrakt for helikopterservicen ble utlyst i 1997. Tre selskaper var med i anbudet, men selskapet Helikopter Service vant. I 2002 vant selskapet Lufttransport anbudet. Fra og med 2002 ble anbudet utvidet til også å gjelde Kvitsøy VTS og losstasjonen der.

## Operasjoner
Den primære bruken for helikopterplassen er for å få loser inn og ut av losstasjonen på Fedje. Transport av loser til skip ved hjelp av helikopter tilbys for alle fartøy over 20 000 bruttotonn med farlig eller forurenset last på veg til terminalene på Mongstad eller Sture. Disse tjenestene er levert av Lufttransport som bruker helikoptertypen AgustaWestland AW109 med base på Bergen lufthavn, Flesland.

Helikopterplassen kan også bli brukt som et nødlandingssted for offshore helikoptere på veg til eller fra Flesland Lufthavn. Høgden blir også brukt av Luftambulansen når det trengs. 

## Referanser
Kinsarvik helikopterplass, Vetlemoen

**Kinsarvik helikopterplass, Vetlemoen** er en helikopterplass for Ullensvang og Eidfjord. Operatøren er Ullensvang herad. Banedekket er asfalt.

## Se også
* Liste over norske flyplasser
Anita Lonsbrough

**Anita Lonsbrough** (født 10. august 1941 i Huddersfield) er en britisk (engelsk) tidligere svømmer, som under sommer-OL i 1960, i Roma, tok gullmedalje på 200&nbsp;m brystsvømming. Hun har også en gullmedalje på 200&nbsp;m brystsvømming, en sølvmedalje på 400&nbsp;m individuell medley og en bronsemedalje på 4x100&nbsp;m medley stafett, fra langbane-VM i 1962 i Leipzig. I tillegg har hun en sølvmedalje på 200&nbsp;m brystsvømming og en bronsemedalje på 4x100&nbsp;m medley stafett fra langbane-VM i 1958 i Budapest.

## Referanser


## Eksterne lenker
*
Rosendal sjøflyplass

**Rosendal sjøflyplass** er en sjøflyplass i Rosendal, Kvinnherad. Operatøren er Fonnafly Sjø AS.

## Se også

* Liste over norske flyplasser
Air North

**Air North Charter and Training Ltd.**, som opererer under navnet **Air North, Yukon's Airline**, er et Canadisk flyselskap basert på Erik Nielsen Whitehorse International Airport i Whitehorse i Yukon. Selskapet opererer i Yukon og til Nordvestterritoriene, Alaska, Britisk Columbia og Alberta. Selskapet har tre Boeing 737-200 og fire Hawker Siddeley 748. Air North eies av konsernsjef Joseph Sparling (51%) og Vuntut Development (49%), en forgrening av indianserstammen Vuntut Gwitchin First Nation.

## Historie
Selskapet begynte i 1977 med en Cessna 206. Senere brukte selskapet Douglas DC-3 og Douglas DC-4, i tillegg til ulike Cessna, De Havilland Canada og Beechcraft fly. Fra 1996 ble hele flåten erstattet med turboprop fly av typen en Beechcraft og tre Hawker Siddeley 748. I 2002 fikk selskapet to Boeing 737-200 fly. Beechcraftene ble solgt i 2005, mens en fjerde Hawker Siddeley 748 ble kjøpt i 2006. En tredje 737-200, denne av typen Combi, ble kjøpt i 2008. 

## Eksterne lenker
*
Karl König

**Karl König** (født 25. september 1902 i Wien, død 27. mars 1966 i Brachenreuthe) var en østerriksk barnelege og antroposof som grunnla Camphillbevegelsen.

Han var sønn av en jødisk skomaker, og studerte medisin ved universitetet i Wien. 

## Barnelege
I 1927 møtte han legen og antroposofen Ita Wegman, som inviterte ham til å jobbe på hennes institutt for mennesker med særlige behov i Arlesheim i Sveits. Han ble gift med Mathilde Maasberg i 1929. Etter å ha jobbet i Arlesheim ble König barnelege ved det Rudolf Steiner-inspirerte Schloß Pilgrimshain-instituttet i Striegau i Schlesien, hvor han jobbet til 1936. Han reiste da tilbake til Wien, hvor han etablerte en vellykket praksis som barnelege. 

## Grunnlegger av Camphill
Etter Anschluss måtte han flykte fra Østerrike på grunn av sin jødiske bakgrunn, og reiste til Aberdeen i Skottland. I Storbritannia ble han internert ved utbruddet av andre verdenskrig fordi han var østerriksk borger, men ble sluppet fri igjen i 1940. Han grunnla da den første Camphill-landsbyen i Camphill ved Milltimber utenfor Aberdeen. Fra midten av 1950-tallet etablerte König flere Camphill-landsbyer.

Karl König flyttet til Brachenreuthe ved Bodensjøen i Sør-Tyskland i 1964, der han også etablerte en ny Camphill-landsby. Han døde der i 1966.

## Utgivelser oversatt til nordiske språk
; om Karl König
* Hans Müller-Wiedemann *Karl König: en mellomeuropeisk biografi i det 20. århundre*  med forord av Cato Schiøtz og Peter Selg, oversatt av Georg Bentze Antropos forlag 2011 ISBN 978-82-7940-101-8

; av Karl König
* *Impulser for en sosial fremtid*, Karl König. Ni foredrag med etterfølgende samtaler er gjengitt i boke. Disse ble holdt for medarbeidere i Camphill i årene 1962-64 og betraktes som Königs åndelige testamente. Han beskriver menneskebildet som ligger til grunn for arbeidet i Camphill i et perspektiv som bidrar til å kaste lys over hele vår tids kulturelle og sosiale situasjon. Oversatt av Margit Engel,  Antropos Forlag, ISBN 8290059981
* *De första tre åren*, Karl König
* *Läkepedagogisk diagnostik*, Karl König
* *Sanseudvikling og legemserfaring*, Karl König
* *Sinnesutveckling och kroppsupplevelse*, Karl König
* *Søsken*, Karl König

## Referanser


## Eksterne lenker
* Camphill-landsbyer i Norge
Ursula Happe

**Ursula Happe** (1926–2021) var en tysk svømmer, som under sommer-OL i 1956, i Melbourne, tok gullmedalje på 200&nbsp;m brystsvømming.

Ursula Happe er mor til Thomas Happe som var med på det vesttyske håndballaget som deltok i Sommer-OL 1984.

## Referanser


## Eksterne lenker
*
Éva Székely

**Éva Székely** (født 3. april 1927 i Budapest, død 29. februar 2020) var en ungarsk svømmer som under Sommer-OL i 1952 i Helsingfors tok gullmedalje på 200&nbsp;m brystsvømming. Under Sommer-OL i 1956 i Melbourne tok hun sølvmedalje på samme distanse.

## OL-medaljer
*  1952  Helsingfors -  **Gull** i svømming, 200 meter bryst, damer  Ungarn
*  1956  Melbourne -  Sølv i svømming, 200 meter bryst, damer  Ungarn

## Referanser


## Eksterne lenker
*
Brussel-traktaten

**Brussel-traktaten** eller **Bruxelles-traktaten** viser til flere traktater som har blitt underskrevet i den belgiske hovedstaden Brussel

* Brussel-traktaten i 1516 i forbindelse med de italienske kriger
* Brussel-traktaten (1965)
* Brussel-traktaten (1948)
Martin Grønning

**Martin Halvorsen Grønning** (født 10. oktober 1984) er en norsk fotballspiller som var midtbanespiller for Ranheim inntil karriereslutt på toppnivå vinteren 2011 grunnet prioritering av jobb. Vinteren 2011 ble han imidlertid klar for Charlottenlund.

Grønning har alltid spilt for Ranheim i sin klubbkarriere, men har også fire landskamper for s G17-landslag.

## Referanser


## Eksterne lenker
* 
* Spillerstatistikk på altomfotball.no 
* Spillerstatistikk på NIFS.no
Samlekasse

***Samlekasse*** er et samlealbum av rockegruppa Stavangerensemblet, utgitt i august 2009.

*Samlekasse* består av en CD med studioinsppillinger og en DVD med en konsert vist på NRK 30. april 1981. CD-en inneholder to nye innspillinger fra 2009 og 19 fra perioden 1980 – 1984. DVD-en inneholder også noen TV klipp fra 1980 fram til Rogafest 2008.

## Sporliste
# «Nattergal» (Bru/Hovland) – 3:17
# «Den stysta stintå» (Tor Salomonsen) – 3:24
# «Kan'kje finna fingen» (Svein Tang Wa), (*[[Ta ein kjangs!]]*) 3:41
# «Drevne damer» (Bru/Svein Tang Wa), (*[[På bommen]]*) 3:36
# «Radio» (Bru/Roalkvam), (*[[Ska det ver … så ska det ver!]]*) 3:22
# «Smått e godt» (Bru/Roalkvam), (*[[Ska det ver … så ska det ver!]]*) 4:26
# «Trega deg igjen» (Bru/Tang Wa), (*[[Ta ein kjangs!]]*) 3:54
# «Sjikkelige sjømann» (Bru/Tang Wa), (*[[På bommen]]*) 4:58
# «Ud i det grå (Åse)» (Tang Wa/Stavangerensemblet), (*[[Ska det ver … så ska det ver!]]*) 2:51
# «I Bergen» (Svein Tang Wa), (*[[Ta ein kjangs!]]*) 3:05
# «Morris mini» (Ketil Bjørnstad), (*[[30-årskrigen]]*) 3:25
# «Blyge Harry» (Bru/Roalkvam), (*[[Ta ein kjangs!]]*) 4:00
# «Foggel i dag» (Gunnar Roalkvam), (*[[Ska det ver … så ska det ver!]]*) 3:41
# «Kvellen va kalle» (Bru/Roalkvam), (*[[Ska det ver … så ska det ver!]]*) 3:05
# «Ud å lofta vedet» (Bru/Roalkvam), (*[[Knappar og glansbilder]]*) 3:07
# «Jean Franskmann» (Svein Tang Wa), (*[[Ta ein kjangs!]]*) 4:08
# «Ei sjel og ei skjorta» (Bru/Roalkvam), (*[[Ska det ver … så ska det ver!]]*) 3:22
# «Knud» (Bru/Tang Wa), (*[[På bommen]]*) 3:46
# «Vogt Dem for hunden» (Bru/Roalkvam/Salomonsen/Tang Wa), (*[[Ta ein kjangs!]]*) 4:44
# «Morningen e vår» (Bru/Roalkvam), (*[[Knappar og glansbilder]]*) 3:48
# «Dans» (Bru/Salomonsen), (*[[Knappar og glansbilder]]*) 4:21

## DVD
### Live Drammenshallen, Nattrock 1981

# «Radio» (Bru/Roalkvam)
# «Kvellen va kalle» (Bru/Roalkvam)
# «Får meg 'kje te» (Tor Salomonsen)
# «Ein sjangs te» (Tor Salomonsen)
# «Kvikke kanin» (Bru/Tang Wa)
# «I Bergen» (Svein Tang Wa)
# «Blyge Harry» (Bru/Roalkvam)
# «Jean Franskmann» (Svein Tang Wa)
# «Trega deg igjen» (Bru/Tang Wa)
# «Ei sjel og ei skjorta» (Bru/Roalkvam)
# «Foggel i dag» (Gunnar Roalkvam)
# «Smått e godt» (Bru/Roalkvam)
# «Kan'kje finna fingen» (Svein Tang Wa)
# «Jam» (m/ Åge Aleksandersen og Sambandet)

### Diverse klipp
# «Trega deg igjen» (Håbet festivalen)
# «Kan'kje finna fingen» (Videoteket)
# «Radio» (Musikkvideo)
# Spellemannprisen 1982 + «Radioaktive helt»
# «Stange hodet mot taket» (Znikk Znakk)
# «Matt. 17.20» (Zikk Zakk)
# «Slepp, slepp meg inn» (Radio Røynda)
# «Trega deg igjen» (Rogafest 2008)
# «Blyge Harry» (Rogafest 2008)

## Medvirkende
### Stavangerensemblet
* Frode Rønli - sang, kor, produsent 
* Anders Bru - gitarer, låtskriver, produsent, kor
* Øystein Eldøy - bass, kor, produsent 
* Knut Køningsberg - trommer, produsent
* Gunnar Engen - bass – 1980
* Reidar Larsen - tangenter – 1980
### Øvrige medvirkende
* Ketil Bjørnstad - tangenter, låtskriver, produsent 
* Asle Nilsen - piano
* Morten Hvidsten - remastering 

## Eksterne lenker
* Ballade – Stavangerensemblet
* waprod – Samlekasse Stavangerensemblet
Sunniva Flakstad Ihle

**Sunniva Flakstad Ihle** (født 1983) er en norsk politiker (H).

Hun var leder for Unge Høyre i Lillehammer og Oppland, senere nestleder i Unge Høyres sentralstyre 2006–2007 og ansatt som generalsekretær 2007–2009. Hun har vært innvalgt i Øyer kommunestyre og Oppland fylkesting.

Ihle var informasjonssjef, kommunikasjonssjef og strategisk rådgiver for Høyres partiledelse, og fra 2017 til 2020 statssekretær for statsminister Erna Solberg.

I 2020 ble hun direktør for myndighetskontakt og globale initiativer i Yara International.

Hun har en mastergrad i samfunn, vitenskap og teknologi fra Universitetet i Oslo fra 2006.

## Referanser


## Eksterne lenker
*